Foto: The West Australia Ukraina davlat kosmik agentligi Avstraliya g‘arbida kosmodrom qurib berishni taklif qildi. Bu haqda The West Australia xabar bermoqda. Ukrainaning Avstraliyadagi elchisi Nikolay Kulinich so‘zlariga ko‘ra, Ukrainada «global kosmik poygada katta tajriba» bor. Uning bildirishicha, Ukraina «agarda maydoncha bo‘lganida, raketalar uchirishni ertaga ertalabdanoq boshlashi mumkin edi». «Bu taklif haqiqatga juda yaqin. Biz o‘z mutaxassislarimiz va ekspertlik bilimlarimizni taklif etmoqdamiz. Avstraliyada foydalanish uchun yer bo‘lsa bo‘ldi», - deya aytib o‘tdi Kulinich.